# Luisa F. Cabeza

Luisa F. Cabeza (Barcelona, 27 de maig de 1967), és una enginyera que centra la seva investigació en el medi agroambiental. És una de les científiques més citades pels seus articles de recerca en l'àmbit de l'enginyeria. Actualment, és catedràtica de l'Escola Politècnica Superior de la Universitat de Lleida (UdL). Ha participat en diversos projectes europeus i nacionals principalment en l'especialitat de l'energia. Directora del grup d'investigació GREiA (Grup de Recerca en Energia i Intel·ligència Artificial). Ha rebut diversos premis per la seva contribució a la recerca i per la docència. És editora temàtica de publicacions científiques sobre energies renovables i energia solar.

## Trajectòria Acadèmica

Nascuda a Barcelona, és llicenciada en Enginyeria química (1992) i en Enginyeria industrial (1993), màster en Gestió industrial (1995) i doctora en Enginyeria industrial (1996) per la Universitat Ramon Llull. Va cursar una estada post-doctoral d'investigació de dos anys a l'USDA-ERRC (Centre de Recerca Regional de l'Est del Departament d'Agricultura nord-americà) de Filadèlfia. La seva incorporació a la UdL va tenir lloc el 1999, on va establir el grup de recerca Grup de Recerca d'Energia Aplicada (GREA). Des del 2014 és directora del grup GREiA grup fusionat de l'anterior GREA i IA. És autora de més de cent articles publicats en revistes científiques i de diversos capítols de llibres. Participa activament en diferents fòrums internacionals com l'IEA (Agència Internacional d'Energia), l'IPCC (Panel Intergovernamental en Canvi Climàtic) i el RHC (Renewable Heating&Cooling), així com a la Plataforma Tecnològica Europea.

## Publicacions científiques

Actualment, la seva recerca es focalitza en l'eficiència energètica i els sistemes renovables. La seva investigació en l'àmbit de l'energia se centra des del punt de vista mediambiental incloent les emissions de CO2 i el cost energètic dels processos i materials.

### Emmagatzematge d'energia tèrmica (Thermal Energy Storage (TES))

* Review on thermal energy storage with phase change: materials, heat transfer analysis and applications
* State of the art on high temperature thermal energy storage for power generation. Part 1—Concepts, materials and modellization

## Llibres

* Heat and cold storage with PCM
* Nanotechnology and Nanomaterials for Thermal Energy Storage
* Advances in Thermal Energy Storage Systems : Methods and Applications
* High-Temperature Thermal Storage Systems Using Phase Change Materials

## GREiA

El grup GREiA (Grup de Recerca en Energia i Intel·ligència Artificial) sorgit l'any 2014 per la col·laboració entre els dos grups de recerca: el GREA (Grup de Recerca en Energia Aplicada) i el grup IA (Grup de Recerca en Intel·ligència Artificial) de la Universitat de Lleida. Els camps d'investigació actuals d'aquest grup són: emmagatzematge de l'energia tèrmica, eficiència energètica en edificis, optimització en l'ús de l'energia i intel·ligència artificial. Aportant solucions per a la sostenibilitat, l'enginyeria energètica, l'enginyeria industrial i el disseny de construccions.

## Referències

* ↑ «Exposició Científiques Catalanes 2.0». [Consulta: 15 maig 2020].
* ↑ «Luisa F. Cabeza». Elsevier Journals. [Consulta: 15 maig 2020].
* ↑ «Luisa F. Cabeza». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
* ↑ «Luisa F. Cabeza». ICREA, 2016. [Consulta: 15 maig 2020].
* ↑ Belen Zalba, Jose Ma Marın, Luisa F Cabeza, Harald Mehling «Review on thermal energy storage with phase change: materials, heat transfer analysis and applications». Pergamon, 01-02-2003.
* ↑ Antoni Gil, Marc Medrano, Ingrid Martorell, Ana Lázaro, Pablo Dolado, Belén Zalba, Luisa F Cabeza «State of the art on high temperature thermal energy storage for power generation. Part 1—Concepts, materials and modellization». Pergamon, 01-01-2010.
* ↑ Mehling, Harald, Cabeza, Luisa F.. Heat and cold storage with PCM (en anglès). Springer, 2008. ISBN 978-3-540-68557-9.
* ↑ J. Enrique Julia, Luisa F. Cabeza, Yulong Ding, Robert A. Taylor, Dongsheng Wen. Nanotechnology and Nanomaterials for Thermal Energy Storage (en anglès). Wiley-Blackwell (an imprint of John Wiley & Sons Ltd), p. 272. [[Special:BookSources/ISBN-10: 1119412668 ISBN-13: 978-1119412663|ISBN ISBN-10: 1119412668 ISBN-13: 978-1119412663]].
* ↑ Luisa F.Cabeza. Advances in Thermal Energy Storage Systems : Methods and Applications (en anglès). ELSEVIER SCIENCE & TECHNOLOGY. Woodhead Publishing Series in Energy, p. 612. [[Special:BookSources/ISBN10 1782420886 ISBN13 9781782420880|ISBN ISBN10 1782420886 ISBN13 9781782420880]].
* ↑ High-Temperature Thermal Storage Systems Using Phase Change Materials (en anglès). Edited by: Luisa F. Cabeza, N. H. Steven Tay. Estats Units: Elsevier Science Publishing Co Inc. [[Special:BookSources/ISBN10 0128053232 ISBN13 9780128053232|ISBN ISBN10 0128053232 ISBN13 9780128053232]].
* ↑ «Greia» (en castellà). [Consulta: 15 maig 2020].